[{"text_idx": "#000001", "text": "Stories of the Saints Exhibition"}, {"text_idx": "#000002", "text": "Welsh Saints from Welsh Churches"}, {"text_idx": "#000003", "text": "Roedd delweddau o seintiau yn gyffredin ym mhob eglwys yng Nghymru ers talwm. Erbyn y bymthegfed ganrif a\u2019r unfed ganrif ar bymtheg roedd seintiau lleol a rhyngwladol i\u2019w gweld wedi eu peintio a\u2019u cerfio ar allorau a sgriniau, yn ogystal ag ar waliau ac yng ngwydr y ffenestri. Roedd ffigurau mwy, yn sefyll ar eu traed, hefyd i\u2019w canfod mewn eglwysi canoloesol, ac mae\u2019n debyg mai\u2019r rhain oedd y cyntaf i gael eu gwaredu a\u2019u dinistrio adeg y Diwygiad Protestannaidd."}, {"text_idx": "#000004", "text": "Er bod rhai delweddau o seintiau wedi goroesi o ddiwedd yr Oesoedd Canol, ychydig iawn y gellir dweud yn bendant amdanynt eu bod yn cynrychioli seintiau Cymreig. Mae\u2019r portreadau o seintiau Cymru sydd i\u2019w gweld mewn eglwysi heddiw yn dyddio\u2019n bennaf o ddiwedd y bedwaredd ganrif ar bymtheg a\u2019r ugeinfed ganrif. Fe\u2019u ceir yn bennaf ar ffurf gwydr lliw a cherfluniau, ac mae eu hanes yn cael ei adrodd am y tro cyntaf mewn llyfr newydd a gyhoeddwyd yn 2023."}, {"text_idx": "#000006", "text": "Mae Welsh Saints from Welsh Churches yn rhoi cyflwyniad i seintiau Cymru, trosolwg cronolegol o\u2019r ddelweddaeth, a\u2019r defnydd o eiconograffeg. Dilynir hyn gan gasgliadau o ddelweddau o tua deugain o seintiau, gwrywaidd a benywaidd, o eglwysi ar hyd a lled Cymru, sy\u2019n dangos sut y portreadwyd gwahanol seintiau gan wahanol arlunwyr dros y degawdau."}]